Source: https://www.finlex.fi/fi/laki/ajantasa/1990/19900744
Timestamp: 2020-01-18 10:25:51+00:00

Document:
Asetus yksityisestä terveydenhuollosta 744/1990 - Ajantasainen lainsäädäntö - FINLEX ®
Olet tässä: Finlex › Lainsäädäntö › Ajantasainen lainsäädäntö › Vuosi 1990 › 24.8.1990/744
24.8.1990/744
Sosiaali- ja terveysministerin esittelystä säädetään yksityisestä terveydenhuollosta 9 päivänä helmikuuta 1990 annetun lain (152/90) 5, 8 ja 29 §: n nojalla:
1 § (22.12.2005/1106)
Yksityisten palvelunantajien rekisteriin merkitään sen lisäksi, mitä yksityisestä terveydenhuollosta annetun lain 14 a §:n 2 ja 3 momentissa säädetään:
1) tieto annettavista terveydenhuollon palveluista ja niiden laajuudesta siitä riippumatta, annetaanko palvelu terveyden- ja sairaanhoidon toimintayksikössä, toimipaikassa, potilaan kotona tai muualla; ja
2) tieto terveydenhuollon palvelujen antamisen keskeytymisestä.
2 § (22.12.2005/1106)
2 § on kumottu A:lla 22.12.2005/1106.
3 § (30.9.1994/857)
Terveydenhuollon palveluista vastaavan johtajan tulee olla terveydenhuollon ammattihenkilöistä annetun lain (559/94) 2 §:ssä tarkoitettu terveydenhuollon ammattihenkilö, jolla, ottaen huomioon toiminnan laajuus ja siinä tarjottavat palvelut, on tehtävän menestykselliseen hoitamiseen soveltuva koulutus ja riittävä käytännön kokemus.
4 § (22.12.2005/1106)
Yksityisestä terveydenhuollosta annetun lain 8 §:ssä tarkoitetussa palvelujen tuottajan aloitusilmoituksessa on oltava selvitys palvelujen aloittamispäivämäärästä.
Toiminnan aloittamista koskevaan ilmoitukseen on liitettävä:
1) terveyskeskuksen vastaavan lääkärin tai vastaavan hammaslääkärin allekirjoittama tilojen ja laitteiden sekä sairaankuljetusajoneuvon ja sen varustuksen tarkastusta koskeva tarkastuskertomus; ja (29.12.2009/1647)
2) korjattu toimintasuunnitelma, jos hakemuksen yhteydessä jätettyyn toimintasuunnitelmaan on tehty muutoksia.
Edellä 2 momentin 1 kohdassa tarkoitettua tarkastuskertomusta ei kuitenkaan tarvitse esittää silloin, kun palveluja annetaan toisen terveydenhuollon toimintayksikön tai toimipaikan tiloissa taikka muualla kuin toimintayksikössä tai toimipaikassa, ja annettavat palvelut eivät ole palvelun tuottajan esittämän selvityksen mukaan riippuvaisia erityisestä laitteesta.
Aloitusilmoituksen varmentaa terveydenhuollon palveluista vastaava johtaja.
5 § (29.12.2009/1647)
Yksityisestä terveydenhuollosta annetun lain 4 §:ssä tarkoitetun luvan myöntää kahden tai useamman aluehallintoviraston toimialueella toimivalle tai asemapaikan omaavalle palvelun tuottajalle Sosiaali- ja terveysalan lupa- ja valvontavirasto. Yhden aluehallintoviraston toimialueella toimivalle tai asemapaikan omaavalle palvelun tuottajalle luvan myöntää aluehallintovirasto.
6 § (29.12.2009/1647)
Lupaviranomaisen tulee lähettää perustamislupapäätökset, vastaavan johtajan hyväksymispäätökset sekä ilmoitukset luvanalaisessa toiminnassa tapahtuneista muutoksista Terveyden ja hyvinvoinnin laitokselle, Kansaneläkelaitokselle sekä sille kunnalle, jonka alueella terveydenhuollon palveluja annetaan tai jonka alueella liikenteen asemapaikka on.
Lupaviranomaisen tulee lisäksi ilmoittaa Kansaneläkelaitokselle ja asianomaiselle monijäseniselle toimielimelle palvelutoiminnan alkamisesta.
Sosiaali- ja terveysalan lupa- ja valvontaviraston tulee lisäksi ilmoittaa myöntämistään luvista niille aluehallintovirastoille, joiden toimialueella toimintaa harjoitetaan tai jonka toimialueella liikenteen asemapaikka on sekä toiminnan aloittamisesta asianomaisille aluehallintovirastoille ja kunnille.
Tämän asetuksen 2 §:ssä tarkoitettuja lupia voidaan hakea jo ennen tämän asetuksen voimaantuloa. Yksityisestä terveydenhuollosta annetussa laissa luvanvaraiseksi säädettyä terveyden huollon palvelujen antamista, johon ei ole aikaisemmin tarvittu lupaa, voidaan jatkaa yksityisestä terveydenhuollosta annetun lain voimaantulon jälkeen lupahakemuksen ratkaisemiseen asti.
15.2.1991/314:
27.11.1992/1136:
30.9.1994/857:
22.12.2005/1106:
20.8.2009/662:
29.12.2009/1647:
1 § 2 § 3 § 4 § 5 § 6 § 7 § Muutossäädösten voimaantulo ja soveltaminen:15.2.1991/314:27.11.1992/1136:30.9.1994/857:22.12.2005/1106:20.8.2009/662:29.12.2009/1647:

References: § 2
 § 3
 § 4
 § 5
 § 6
 § 7